पाएं अपने शहर की ताज़ा ख़बरें और फ्री ई-पेपरडाउनलोड करें
बढ़ते कोरोना संक्रमण के बीच गोरखपुर जिले से एक दिल दहला देने वाली खबर सामने आई है। यहां पीपीगंज इलाके के एक गांव के पूर्व प्रधान के इकलौते बेटे की कोरोना से मौत हो गई। युवक की 7 मई को शादी तय थी और घर में खुशियों का माहौल था। बारात की तैयारियों के बीच इकलौते बेटे की मौत से घर में मातम पसर गया है। मौत की सूचना पर लड़की पक्ष के लोग भी स्तब्ध रह गए।
सेहरा सजने से पहले उठी अर्थी
पीपीगंज क्षेत्र के रामुघाट गांव के पूर्व प्रधान सुरेंद्र सिंह के इकलौते बेटे विक्रांत उर्फ प्रशांत सिंह की 26 अप्रेल को तिलक कार्यक्रम सम्पन्न हुआ था। तिलक के कुछ दिन बाद ही विक्रांत की अचानक तबियत बिगड़ गई, जिसके बाद परिजनों ने उसे आनन-फानन में गोरखपुर के एक निजी अस्पताल में भर्ती कराया। यहां विक्रांत का इलाज चल रहा था कि बुधवार की रात को मौत हो गई। उधर, परिजनों ने बताया कि विक्रांत के हालत में काफी सुधार होने लगा था। गुरुवार को डॉक्टर विक्रांत को डिस्चार्ज करने वाले थे कि उसके पहले ही मौत हो गई। देखते ही देखते शादी का घर मातम में बदल गया। बेटे के सिर पर सेहरा सजने से पहले ही उसकी अर्थी उठ गई। शोक व्यक्त करने के लिए काफी संख्या में लोग पहुंच गए। मिली जानकारी के मुताबिक विक्रांत की बहराइच में शादी तय थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn